સ્ટેટ જીએસટી વિભાગ દ્વારા અનેક વખત ડિફોલ્ટરોને તેમનો ભરવાપાત્ર ટેક્સ ભરી જવા માટે અનેક વખત નોટિસ ફટકારી હોવા છતાં પણ ટેક્સ ન ભરતા વસૂલાત અને સર્વેની કાર્યવાહી હાથ ધરવામાં આવી રહી છે. સ્ટેટ જીએસટી વિભાગ પાસેથી પ્રાપ્ત માહિતી અનુસાર વિભાગ 11 અંતર્ગત આવતા જામનગરમાં કોટનના વેપારી, પોરબંદરમાં કેમિકલ ફેક્ટરી, ગાંધીધામમાં 6 ટીમ્બરના વેપારી અને લોખંડના વેપારી મળીને કુલ 9 સ્થળો પર સર્વેને વસુલાત કરવામાં આવી હતી, જ્યારે વિભાગ 10 અંતર્ગત આવતા સુરેન્દ્રનગર,પડધરી, મોરબીના, સિરામિક ઉદ્યોગ, આઇસક્રીમ ફેકટરી અને કેમિકલ ફેક્ટરી મળીને કુલ 21 સ્થળો પર સર્વે અને વસૂલાતની કામગીરી કરવામાં આવી હતી. આમ કુલ ૩૦ અલગ અલગ વેપારી અને ઉદ્યોગો પર સર્વેની કામગીરી હાથ ધરવામાં આવતા ડીફોલ્ટરોમાં ફફડાટનો માહોલ સર્જાયો હતો. રાજકોટ સ્ટેટ જીએસટી વિભાગ 10 અને 11ની સંયુક્ત સર્વે અને વસૂલાત કામગીરી મંગળવાર મોડી રાત સુધી ચાલી હતી. જયારે આવનારા દિવસોમાં વસૂલાતના આંકડાઓનું ડિઝક્લોઝર કરવામાં આવશે તેમ જોઇન્ટ કમિશનરે જણાવ્યું હતું.